SIRI ร่วง 6% นักลงทุนเทขายทำกำไร หลังแรงซื้ออิ่มตัว
SIRI ร่วง 6% นักลงทุนเทขายทำกำไร หลังแรงซื้ออิ่มตัว อาจเป็นโอกาสเข้าซื้อเมื่ออ่อนตัว ฟากโบรกคาดพื้นฐานดี ราคาเหมาะสมปี 66 อยู่ที่ 2.10 บาท 
SIRI ร่วง 6% นักลงทุนเทขายทำกำไร หลังแรงซื้ออิ่มตัว อาจเป็นโอกาสเข้าซื้อเมื่ออ่อนตัว ฟากโบรกคาดพื้นฐานดี ราคาเหมาะสมปี 66 อยู่ที่ 2.10 บาท
5 ม.ค. 2566

ผู้สื่อข่าวรายงานว่า วันนี้ (5 ม.ค. 66)  ราคาหุ้น บริษัท แสนสิริ จำกัด (มหาชน) หรือ SIRI ณ เวลา 10:55 น. อยู่ที่ระดับ 1.72 บาท  ลบไป 0.11 บาท หรือลงไป 6.01% สูงสุดที่ระดับ 1.84 บาท ต่ำสุดที่ระดับ 1.71 บาท ด้วยมูลค่าการซื้อขาย 667.54 ล้านบาท

สำหรับราคาหุ้น SIRI ปรับตัวลงเกิดจากนักลงทุนเทขายทำกำไร หลังจากสัญญาณเทคนิคทุกตัว อย่าง RSI และ Slow Stochastic ปรับตัวขึ้นจนเข้าเขตซื้อมากเกินไปแล้ว
สำหรับราคาหุ้นที่ย่อตัวลงเป็นการพักฐาน  เพราะหากดูปัจจัยพื้นฐานถือว่ายังดูดีตาม บล. ฟินันเซีย ไซรัส ระบุว่า แผนธุรกิจเชิงรุกในปี 2565-2568 ผ่านการเปิดตัวใหม่ที่สูงถึง 5-6 หมื่นล้านบาทต่อปี พร้อมกับกลยุทธ์ที่ดีอยู่ใน DNA ของ SIRI บนแบรนด์และฐานลูกค้าที่แข็งแกร่ง ท่ามกลางการฟื้นตัวของเศรษฐกิจและการกลับมาของลูกค้าต่างชาติ จะขับเคลื่อนการเติบโตของยอด Presales, ยอดโอน และผลประกอบการ
ขณะเดียวกันประเมินกำไรปกติปี 2565 เพิ่มขึ้น 88% เมื่อเทียบกับงวดเดียวของปีก่อน ทำ New High ที่ 3.8 พันล้านบาท และขยายตัวต่อเพิ่มขึ้น 11% เมื่อเทียบกับงวดเดียวกันของปีก่อนในปี 66  ประเมินราคาเหมาะสมปี 66 ที่ 2.10 บาท